Korission järv, Byzantine varemed of Gardiki ja Halikounas Beach. Kogu see asi asub meist natukene eemal. Sõitsime meile juba tuttava ja “oma” Greenbussiga ~20km. Ja siis veel jalutuskäik 1h. Varemed olid päris võimsad ja ilusad. Et järveni jõuda oli veel vaja jalutada tunnike või rohkem. Järv ise oli nagu oli (flaminogod pidid seal peatuma) aga mererand oli ilus, pikk ja liivane. Panime oma ujumissussid jalga (nende ost oli ikka väga tark ja vajalik tegu) ja lihtsalt jalutasime. Ja siis vajusime Tayo Beach Bari pehmetele sohvadele. Muusika mängis (Chris Rea) õlu oli külm, ilm oli imeline. Mida sa elult veel tahad. Ülimõnus. Sõime seal ka club võikud. Ja lihtsalt pikutasime. Isegi vette ei viitsinud seal minna. Edasi viis tee Ämbliku metsa (ämblike polnud kodus) Ja siis...tühi kõrb ja igav väli. Ainukesena pakkus lohutust liivas olevad jalajäljed. Aga kuidagi me sealt tee välja leidsime (google maps ütleb et sealt läbipääsu ei ole) Jõudsime välja Issos rannale. Suur rand. Käisime ujumas aga vesi oli juba natukene külm. Edasi liikusime (ikka jala) Linia külla kus pidime selgeks tegema kus on bussipeatus (Greenbuss) Kõik laabus. Meile juba tuttav reisisaatja müüs Ekati Mare peatusesse piletid ja olimegi tagasi Corfu kodus. Ilus päev. Palju kõndimist (20tuh+ sammu) ja muljeid.
#000001
Suur järv kus võib kohata palju flamingosid
#000002
Õhtul oli isu suur (väike vs suur pita gyros)
#000003